VOLYA

**„VOLYA“** — беларускі фальклёрны ансамбль, які базуецца ў Сіэтле, штат Вашынгтан (ЗША). Створаны вакалісткамі Воляй Дземкай і Вольгай Сухавер у 2009 годзе.

Місія гурта — захоўваць і дэманстраваць, у асноўным сярод жыхароў Ціхаакіянскага Паўночнага захаду, багацьце і прыгажосьць беларускага фальклёру.

## Склад
Калектыў складаецца зь пяці чалавек, глыбока зьвязаных зь Беларусьсю і яе культурай:

* Воля Дземка
* Дарынка Шапавалава
* Вольга Сухавер
* Раіса Асрыянц
* Раіса Крык

## Дыскаграфія

#### Альбомы

* 2010 Queen Earth («Каралеўна зямля»)
* 2014 Long Journey («Вялікая дарога»)
* 2018 Forest Tweets («Лясныя гуканьні»)

#### Сінглы

* 2015  Goldberry («Златавіка») (з Мэтам Блэрам)

#### Кліпы

* Малады кароль / Каралю (2013), — музычнае відэа з удзелам калектыва Дзіна Хаака. Прадусарка і рэдактарка Воля Дземка, апэратарская работа Воля Дземка, Фуонг Бокс, Крыс Моблі.

## Дзейнасьць
VOLYA сьпявае традыцыйныя песьні з розных рэгіёнаў Беларусі, апроч таго, выканальніцы выступаюць у аўтэнтычных народных строях ручной работы, якія былі падараваныя калектыву беларускімі вяскоўцамі.Воля Дземка:

«Я сама пачала сьпяваць архаіку ў гурце «Гуда», сьпяваю ўжо 16 гадоў, і за гэты час тое-сёе адшліфавала.

Ведаеце, мы звыкліся з бабулінымі сьпевамі, ніколі і не думалі, што яны нейкія зусім ледзь не іншапланетныя. А я калі пачула, як сьпяваюць маладыя дзяўчаты — усё. Зачапіла мяне і не адпусьціла.

Спачатку хацела прыйсьці на рэпетыцыю «Гуды» толькі паслухаць, бо сама сьпяваю з пяці гадоў па харах усялякіх. Дзеўкі сказалі: «Канешне, прыходзь», — а калі прыйшла, сказалі, што ў іх усе спяваюць і ніхто так не сядзіць. Ну і амаль прымусілі сьпяваць разам зь імі».

Гурт пастаянна ўдзельнічае ў музычных праектах, якія адбываюцца ў Вашынгтане, Арэгоне і Ванкувэры, Брытанская Калюмбія.

У 2010 годзе калектыў VOLYA стварыў дабрачынную некамэрцыйную арганізацыю «Цэнтр даследаваньняў, збору і рэстаўрацыі матэрыяльнай і нематэрыяльнай беларускай культуры». Валянтэры зьбіраюць і аднаўляюць аўтэнтычныя беларускія касьцюмы і падтрымліваюць аўдыякалекцыю аўтэнтычных беларускіх народных песень і бібліятэку апублікаваных матэрыялаў, зьвязаных зь беларускай народнай творчасьцю, гісторыяй і культурай. Сабраныя матэрыялы перакладзеныя на ангельскую мову, каб зрабіць іх дасяжнымі для шырокай аўдыторыі.

Беларускія народныя песьні лічацца самымі старажытнымі песьнямі ў Эўропе. У 2016 годзе Воля Дземка падрыхтавала дакумэнтальны фільм пра зьнікаючыя культурныя традыцыі Беларусі — The Songs of Old Europe — Ancient Belarusian Folk Songs («Песьні старой Еўропы: старажытныя беларускія народныя песьні»). Матэрыялы для фільма былі сабраныя падчас адмысловых этнаграфічных экспэдыцый па аддаленых беларускіх вёсках: Воля Дземка здымала спэктаклі і інтэрвію са старэйшынамі і занатоўвала песьні пра вясельлі, каханьне, плач і бітвы.

Фільм быў цёпла сустрэты амэрыканскімі і беларускімі гледачамі і атрымаў шэраг узнагарод — сярод іншага стаў пераможцам міжнароднага кінафэстывалю Creatіоn Internatіоnal Fіlm Festіval 2016, Summer Session (Канада) і атрымаў платынавую ўзнагароду «Рэмі» на 50-м міжнародным кінафэстывалю Houston WordFest 2017 у Х’юстане (ЗША). У 2020 годзе гэта дакумэнтальная стужка была апублікаваная на YouTube.

## Прэса

* Беларускі гурт зь Сіэтлу — «Дзічэй за індзейцаў» — 5.12.2015, Tuzinfm.by
* Песня как документ далеких веков — 19.09.2016, Белорусы и рынок
* Гісторыя паляшучкі, якая стварыла ў ЗША першы дакументальны фільм пра беларускія песні — 21.10.2016, media-polesye.by
* Старая Еўропа: самапазнанне — 6.06.2018, Літаратура і мастацтва
* «Паболей бы такіх фільмаў для людзей» — 20.04.201, velvet.by
* «Неглюбскую кашулю выкупіла на eBay» — 6.03.2021, Наша НіNa
* «Глядзіце, у нас ёсьць такое!» Як беларуска з Амэрыкі зрабіла каталёг беларускага традыцыйнага адзеньня — 30.03.2021, Радыё Свабода

## Вонкавыя спасылкі

* Афіцыйны сайт гурта
* Сайт праекту «Песьні старой Еўропы: старажытныя беларускія народныя песьні».
* https://www.youtube.com/watch?v=CrA9Qfsfl8s
* https://web.archive.org/web/20210921225143/https://worldfest.org/wp-content/uploads/WFH_Winners_2017.pdf
* https://www.youtube.com/watch?v=CrA9Qfsfl8s

Катэгорыя:Музычныя гурты ЗША